Ayant ""tué"" san preunmié grand caractéthe, Bram Bilo, il înventit la fanmil'ye Pain dé tchi l's aventuthes quémenchîtent en 1911 dans la Morning News et continnuîtent dans la Gâzette du Sé.

Eune cité est ofûche eune grande ville, sustout eune capitale d'un pays ou d'eune région, ou eune ville tch'a 'té appouaintée au preunmié rang, par exempl'ye, atout eune charte rouoyale.

D'pis les touos vièrs temps, nou-s'a fait sèrvi l'iviéthe pouor la stchulptuthe et la décorâtion. D'vant l'învention des pliastiques, nou faîthait sèrvi l'iviéthe pouor les boutons, les cliés d'piano et des parties d'înstruments d'mûsique.

Les Êtats ont veu un tas d'changements d'pis la dreine dgèrre et l'Otchupâtion et sustout d'pis 1948, car lé 29 d'Avri 1947 les gens fûdrent învités à voter dans les Salles Pârouaîssiales pour ou contre la r'forme d's Êtats, et 64 pour chent votîdrent en faveur, et 36 pour chent contre. Lé 17 Févri 1948, la r'forme fut adoptée par Les Êtats mêmes. Auprès les r'formes, les Juges fûdrent rempliaichis par douze Sénateurs, et les Recteurs n'avaient pus l'drouait d'siégi dans L's Êtats, et les v'là don mîns à la porte étout, et rempliaichis par les vîngt-huit Députés êlus par châque pâraisse. Les Connêtabl'yes y sont tréjous mais y'a même cèrtaines gens tchi veulent les fliantchi à la porte étout. Lé Douoyen siège et peut pâler mais pas voter. Y'a, don, chînquante-trais membres êlus; douze Sénateurs (six êlus touos les trais ans), à ch't heu vîngt-neu Députés d'pâraisse êlus touos les trais ans et les douze Connêtabl'yes tchi, ieux étout, sont êlus par lus pâraisses pouor eune période dé trais ans.

Dé jouo, la lumyire du solé li fait avaer eune couoleu bleue. Mais à l'asseiraunche, cha touorne oû rôse ou à l'oraunge, sus l'êt couochaunt.

D'pis la R'formâtion, l'églyise êtablyi ès Îles d'la Manche est souos l'autorité d'l'Êvêque dé Ouînchêtre, ayant 'té transféthée d'la juridiction d'l'Êvêque dé Coutanches.

En 1832, i' s'en fut au Cannada coumme s'grétaithe du Gouvèrneux-Génétha, Messire John Colburn. D'èrtou en Angliétèrre en 1834 i' d'vînt Directeu d'l'êcole King Edward's Grammar School à Birmingham.

Dé couôteunme, un sŷnnagogue est mênagi par un conmité êlu par les membres d'la congrégâtion. Nou peut appouainté un rabbîn, tch'est un maît' dé louai r'ligieuse (i' n'est pon un minnistre), mais un sŷnnagogue peut m'ner des sèrvices sans aver un rabbîn à prêchi. Chein tch'est nécessaithe pouor un service Juis, ch'est un minyan (lé maîndre nombre) dé dgiêx hoummes (ou hoummes et femmes dans des sŷnnagogues tchi n'sont pon Orthodoxes). Lé minyan peut încliuthe un chanteux tchi chante lé sèrvice; autrément l'conmité du sŷnnagogue peut empliyer un chanteux d'mêtchi - sustout pouor les grandes fêtes.

D'1623 Rubens atchilyait des missions dipliomatiques au nom des Gouvèrneurs des Pays Bas. En Angliétèrre 1629-1630 i' fut nommé C'valyi par l'Rouai Charles I d'Angliétèrre.

I' fut êdutchi par Paulinus et d'vînt abbé dans l'monastéthe sus les avaux dé Carn Llidi où'est qu'i' soulait aller pouor pâler auve les anges. Duthant sa vie, i' 'tait missionnaithe en Irlande, Cornouailles et Brétangne